চনাক্কালে ১৯১৫ সেতু
চনাক্কালে ১৯১৫ সেতু (তুর্কি: Çanakkale 1915 Köprüsü, দার্দানেলেস ব্রিজ নামেও পরিচিত (তুর্কি: Çanakkale Boğaz Köprüsü) হল উত্তর-পশ্চিম তুরস্কের চনাক্কালে প্রদেশে নির্মাণাধীন একটি ঝুলন্ত সেতু। লাপসেকি ও জেলিবোলু শহরের ঠিক দক্ষিণে অবস্থিত, সেতুটি মারমারা সাগরের প্রায় ১০ কিলোমিটার (৬.২ মাইল) দক্ষিণে দার্দানেলেস প্রণালী উপরে বিস্তৃত। সেতুটি ২.৮ বিলিয়ন মার্কিন ডলার ব্যায়ে নির্মিত ৩২১ কিমি (১৯৯ মা) দীর্ঘ কিনালি-বালিক্সির মোটরওয়ের কেন্দ্রস্থলে অবস্থিত, যা পূর্ব থ্রেসের ও-৩ ও ও-৭ মোটরওয়েকে আনাতোলিয়ার ও-৫ মোটরওয়ের সাথে সংযুক্ত করে। নির্মাণ শেষে ২,০২৩ মি (৬,৬৩৭ ফু) দীর্ঘ মূল স্প্যান সহ, সেতুটি মূল স্প্যানের ৩২ মি (১০৫ ফু) অধিক দৈর্ঘ্যের মাধ্যমে জাপানের আকাশি কাইকিও সেতুকে অতিক্রম করে বিশ্বের দীর্ঘতম ঝুলন্ত সেতু হয়ে উঠবে।